<diacritize> Nitori naa, iwo omo eniyan, leyin igba ti iwo ba jeun tan, gongo maa so, mura ki o fun sokoto re le, nitori oju re n bo waa ri nnkan. Mo ki o pupo, o ku irin, o ku laasigbo ode aye, o ku irinkiri inu aginju, o ku ojo riri je, o ku ojo airije, awon eniyan re nko? Alaafia ko ni iyawo re wa? O ku wahala Igbo Olodumare, ibugbe ohun aramoda aye gbogbo. Dajudaju iwo ti ba opolopo iyonu pade, oorun ti pa o ni igba osan, iwo si ti so osupa di atupa ni igba oru, sugbon lori iwonyi, mo wifun o, iwo omo eniyan, iforiti lebo. Bi iwo ba ni iforiti, iyoku kere, asehinwa-asehinbo iwo n bo waa jere ohun ti o se pataki julo lori aye, eleyiini si ni eyi pe, ki oluwaare ma se lo aye ara re fun ara re nikan, sugbon ki o lo o fun awon elomiran, to bee ti, nigba ti ouwaare ba pa oju de, awon ologbon ko ni sai maa wi lehin re pe, Okunrin naa se iwon ti o le se. <yor>Nítorí náà, ìwọ ọmọ ènìyàn, lẹyìn ìgbà tí ìwọ bá jẹun tán, gọngọ máa sọ, múra kí o fún ṣòkòtò rẹ le, nítorí ójú rẹ ń bọ wáá rí nǹkan. Mo kí ọ púpọ, o kù ìrìn, o kú làásìgbo òde ayé, o kú ìrìnkiri inú aginjù, o kù ọjọ rírí jẹ, o kú ọjọ àìríjẹ, àwọn ènìyàn rẹ ńkọ? Àlàáfíà kọ ni ìyàwó rẹ wà? O kú wàhálà Igbó Olódùmarè, ibùgbé ohun àràmọdà ayé gbogbo. Dájúdájú ìwọ ti bá ọpọlọpọ ìyọnu pàdé, òòrùn ti pa ọ ní ìgbà ọsán, ìwọ sì ti sọ òṣùpá di àtùpà ní ìgbà òru, ṣùgbọn lórí ìwọnyí, mo wífún ọ, ìwọ ọmọ ènìyàn, ìforítì lẹbọ. Bí ìwọ bá ní ìforítì, ìyókù kéré, àsẹhínwá-àsẹhìnbọ ìwọ ń bọ wáá jèrè ohun tí ó ṣe pàtàkì jùlọ lórí ayé, eléyìínì si ni èyí pé, kí olúwaarẹ má ṣe lo ayé ara rẹ fún ara rẹ nìkan, ṣùgbọn kí ó lò ó fún àwọn ẹlòmíràn, tó bẹẹ tí, nígbà tí oúwaarẹ bá pa ojú dé, àwọn ọlọgbọn kò ní ṣàì máa wí lẹhìn rẹ pé, Ọkùnrin náà ṣe ìwọn tí ó lè ṣe. 